ชีวิตไม่ใช่มีแต่เวลาดีๆ เฟซบุ๊กขานรับ เตรียมเปิดตัวปุ่ม Dislike เร็วๆ นี้
มาร์ค ซัคเคอร์เบิร์ก ผู้ก่อตั้งเฟซบุ๊ก เครือข่ายสังคมออนไลน์ยักษ์ใหญ่สุด ประกาศเตรียมเปิดตัวปุ่ม Dislike ในอีกไม่นานนี้ ตอบรับกระแสเรียกร้องที่ต้องการให้เฟซบุ๊กมีปุ่ม Dislike เพื่อเป็นช่องทางแสดงความรู้สึกเห็นใจต่อเหตุการณ์เศร้าๆ ด้วย ไม่ใช่มีแต่ปุ่ม Like อย่างเดียว,เมื่อวันที่ 16 ก.ย.58 สำนักข่าวต่างประเทศรายงาน มาร์ค ซัคเคอร์เบิร์ก ผู้ก่อตั้งและซีอีโอของบริษัทเฟซบุ๊ก บริษัทเครือข่ายสังคมออนไลน์ใหญ่สุดในโลก ออกมาประกาศเมื่อวันอังคารที่ผ่านมาว่า บริษัทเฟซบุ๊กกำลังทำงาน เพื่อสร้างปุ่ม Dislike (ดิสไลค์) หรือ ไม่ชอบ ลงในเฟซบุ๊ก เพื่อที่ผู้ใช้จะได้สามารถแสดงความรู้สึกไม่ชอบต่อเหตุการณ์ที่มีผู้โพสต์ลงในเฟซบุ๊กได้ด้วย อย่างเช่น การเสียชีวิตของคนในครอบครัว เนื่องจากปัจจุบัน ในหน้าเฟซบุ๊กมีแต่ปุ่ม Like (ไลค์) หรือชอบเท่านั้น,มาร์ค ซัคเคอร์เบิร์ก ซึ่งประกาศเรื่องนี้ ระหว่างการตั้งคำถามและตอบคำถาม หรือ Q&A ในการประชุมที่สำนักงานใหญ่ของบริษัทเฟซบุ๊ก ผ่านระบบ Live Stream ว่า ผู้ใช้เฟซบุ๊กต้องการแสดงความรู้สึก มากกว่าเพียงแค่การชอบเท่านั้น และเขาคิดว่า ได้เกิดกระแสของผู้ใช้เฟซบุ๊กที่ถามเกี่ยวกับเรื่องปุ่ม Dislike มานานหลายปีแล้ว,วันนี้ เป็นวันพิเศษอีกหนึ่งวัน เพราะวันนี้ ผมสามารถพูดได้ว่าพวกเรากำลังทำงานและกำลังเปิดตัวสิ่งนี้ มาร์ค ซัคเคอร์เบิร์กกล่าว และบอกว่า เขาเชื่อว่าผู้ใช้ไม่ต้องการใช้ปุ่ม Dislike เพื่อแสดงความต่อต้านในเชิงลบต่อคนอื่นๆ โดยมาร์ค ชี้ว่า สิ่งที่ผู้คนต้องการอย่างแท้จริง คือการแสดงความรู้สึกเห็นใจต่อเหตุการณ์นั้นๆ เพราะคนเราคงไม่มีช่วงเวลาดีๆ ไปเสียทั้งหมด,อย่างไรก็ตาม มาร์ค ซัคเคอร์เบิร์ก ยังไม่ได้กำหนดวันเวลาที่จะเปิดตัว ปุ่มดิสไลค์ และเขาเพียงแต่บอกว่า ทำงานในเรื่องนี้มาระยะหนึ่งแล้ว และหวังจะเปิดตัวในอนาคตอันใกล้
มาร์ค ซัคเคอร์เบิร์ก ผู้ก่อตั้งเฟซบุ๊ก เครือข่ายสังคมออนไลน์ยักษ์ใหญ่สุด ประกาศเตรียมเปิดตัวปุ่ม Dislike ในอีกไม่นานนี้ ตอบรับกระแสเรียกร้องที่ต้องการให้เฟซบุ๊กมีปุ่ม  Dislike เพื่อเป็นช่องทางแสดงความรู้สึกเห็นใจ
เฟซบุ๊ก,ปุ่มDislike,มาร์ค ซัคเคอร์เบิร์ก,like,เฟซบุ๊กเปิดตัวปุ่ม Dislike,แสดงความรู้สึก,เห็นใจ,สื่อสังคมออนไลน์,สังคมออนไลน์,ข่าว,ไทยรัฐออนไลน์,ข่าวต่างประเทศ,โซเชียลมีเดีย